**OBRAZLOŽENJE PRIJEDLOGA PRORAČUNA OPĆINE LASTOVO**

**ZA 2025. I PROJEKCIJA ZA 2026.-2027.**

**OPĆI DIO**

Proračun Općine Lastovo za razdoblje 2025. – 2027. godine izrađuje se temeljem članka 28.-37. Zakona o proračunu („Narodne novine“ br.144/21).

Polazište za izradu Prijedloga Proračuna za razdoblje 2025.- 2027. godine bile su Upute za izradu proračuna JLP(R)S za razdoblje 2025.-2027. godine koje je izradilo Ministarstvo financija. Temeljem dobivenih uputa izrađene su i dostavljene Upute proračunskom korisniku za izradu prijedloga financijskog plana za 2025.-2027.

Izrada Proračuna Općine Lastovo za razdoblje 2025.- 2027. godine utemeljena je na Zakonu o proračunu („NN“ 144/21). Najznačajnije smjernice Zakona vezane za izradu proračuna:

* Proračun se donosi na drugoj razini ekonomske klasifikacije, tj. na razini skupine računskog plana. Donošenje proračuna na manje detaljnoj razini omogućilo je veću fleksibilnost u izvršavanju proračuna.
* Proračun se sastoji od općeg dijela, posebnog dijela i obrazloženja. Obrazloženje je definirano novim Zakonom o proračunu i postaje sastavni dio proračuna.
* Financijski plan proračunskog korisnika detaljno je propisan novim Zakonom i sadržajno se izjednačava sa sadržajem proračuna, sadrži iste dijelove kao i proračun: opći dio, posebni dio i obrazloženje.

Uz Proračun za 2025. godinu, predlažu se i Projekcije proračuna za razdoblje 2026.-2027.godine.

U Proračun Općine Lastovo za 2025. godine i projekcije za 2026.-2027. godine u cijelosti je uključen financijski plan proračunskog korisnika – Dječjeg vrtića Biser Lastova, odnosno u Proračunu su prikazani i vlastiti prihodi proračunskog korisnika te rashodi koji se financiraju iz tih prihoda.

Prijedlogom Proračuna Općine Lastovo za 2025. godinu prihodi i primitci se planiraju u iznosu od 2.211.725 eura dok su rashodi i izdaci za 2025. godinu planirani u iznosu od 2.448.700 eura. Razlika od 236.975 eura se planira pokriti prenesenim viškom prihoda iz 2024. godine.

Budući da je prijedlog Plana proračuna za 2025. godinu napravljen u 2024. godini nije bio poznat podatak o visini viška prihoda pa je za isti izvršena procjena. Nakon godišnjeg obračuna Proračuna za 2024. godinu taj podatak ć ebiti poznat, te će se kao takav uvrstiti u izmjene i dopune Proračuna Općine Lastovo za 2025. godinu

**A.RAČUN PRIHODA I RASHODA**

**PRIHODI**

Prihodi i primitci Proračuna za 2025. godinu prema ekonomskoj klasifikaciji obuhvaćaju prihode poslovanja i prihode od prodaje nefinancijske imovine.

Prijedlogom Proračuna Općine Lastovo za 2025. godinu planiraju se prihodi u iznosu od 2.211.725 EUR što je za 16% manje u odnosu na izvorni plan za 2024. godinu.

U nastavku se daje pregled planiranih prihoda izmjenom i dopunom proračuna za 2025. godini u odnosu na plan 2024. godine

|  |  |  |  |  |
| --- | --- | --- | --- | --- |
| **Razred** | **Skupina** | **Naziv prihoda** | **Plan 2024.** | **Proračun za 2025.** |
|  |  | **PRIHODI UKUPNO** | **2.628.120** | **2.211.725** |
| **6** |  | **Prihodi poslovanja** | **2.363.120** | **2.026.725** |
|  | 61 | Prihodi od poreza | 490.146 | 549.131 |
|  | 63 | Pomoći iz inozemstva i od subjekata unutar općeg proračuna | 1.671.820 | 1.269.790 |
|  | 64 | Prihodi od imovine | 74.700 | 76.700 |
|  | 65 | Prihodi od upravnih pristojbi, pristojbi po posebnim propisima i naknada | 125.954 | 130.604 |
|  | 66 | Prihodi od prodaje proizvoda i robe, pruženih usluga, prihodi od donacija | 0 | 0 |
|  | 68 | Kazne, upravne mjere i ostali prihodi | 500 | 500 |
| **7** |  | **Prihodi od prodaje nefinancijske imovine** | **265.000** | **185.000** |
|  | 71 | Prihodi od prodaje ne proizvedene dugotrajne imovine | 200.000 | 120.000 |
|  | 72 | Prihodi od prodaje proizvedene dugotrajne imovine | 65.000 | 65.000 |

**Skupina 61** – Prihodi od poreza su najznačajnija vrsta prihoda Općine Lastovo a za 2025. godinu planirani su u iznosu od 549.131 eur. Unutar poreznih prihoda najznačajniji je porez na dohodak i to : 411.131 EUR. Porez na imovinu planiran je u iznosu od 138.00 EUR (porez na kuće za odmor, porez na promet nekretnina). Porezni prihodi planirani su 12% više u odnosu na plan 2024.

|  |  |  |  |
| --- | --- | --- | --- |
|  | 61 | Porez i prirez na dohodak | 411.131,00 |
|  | 61 | Porezi na kuće za odmor | 19.000,00 |
|  | 61 | Porez na korištenje javnoprometnih površina | 1.000,00 |
|  | 61 | Porezi na promet nekretnina | 97.000,00 |
|  | 61 | Porezi na potrošnju | 21.000,00 |
|  |  |  |  |

**Skupina 63** – Pomoći iz inozemstva i od subjekata unutar općeg proračuna planirani su u iznosu od 1.269.790 EURa. Tekuće pomoći su znatno manje nego u prošlim godinama, razlog je u tome što za 2025. godinu Općina Lastovo ostvaruje pomoći iz fonda fiskalnog izravnanja znatno nižu i sredstva za fiskalnu održivost dječjih vrtića. O ostvarivanju kapitalnih pomoći ovisit će i realizacija projekata koji su vezani za ovaj izvor financiranja.

|  |  |  |  |
| --- | --- | --- | --- |
|  | 63 | Kapitalne pomoći iz županijskog proračuna | 54.000,00 |
|  | 63 | Tekuće pomoći iz državnog proračuna | 33.000,00 |
|  | 63 | Kapitalne pomoći iz državnog proračuna | 459.990,00 |
|  | 63 | Kapitalne pomoći temeljem prijenosa EU sredstava | 577.800,00 |
|  | 63 | Kapitalne pomoći od ostalih subjekata unutar općeg proračuna | 80.000,00 |
|  | 63 | Tekuće pomoći iz proračuna DNŽ | 65.000,00 |
|  |  |  |  |
|  |  |  |  |

**Skupina 64** – Prihodi od imovine planirani su u iznosu od 76.700,00 EURA što je za 19% veće od plana za 2024. godinu.

|  |  |  |  |  |
| --- | --- | --- | --- | --- |
|  |  |  |  |  |
|  |  | 64 | Prihod od zakupa poslovnih prostora i stanarine | 34.000,00 |
|  |  | 64 | Prihodi od zakupa javnoprometnih površina | 17.000,00 |
|  |  | 64 | Prihod kamata | 100,00 |
|  |  | 64 | Spomenička renta | 100,00 |
|  |  | 64 | Naknada za upotrebu pomorskog dobra-koncesijska odobrenja | 25.000,00 |
|  |  | 64 | Naknada za zadržavanja nezakonito izgrađenim zgrada u prostor | 500,00 |
|  |  |  |  |  |
|  |  |  |  |  |
|  |  |  |  |  |

**Skupina 65** – Prihodi od administrativnih pristojbi, pristojbi po posebnim propisima i naknada planirani su u iznosu od 130.604 eura. Unutar ove skupine prihoda nalaze se i prihodi proračunskog korisnika a odnose se na sufinanciranje boravka djece od strane roditelja.

|  |  |  |  |
| --- | --- | --- | --- |
|  | 65 | Prihod od prodaje državnih biljega | 500,00 |
|  | 65 | Boravišne pristojbe | 13.200,00 |
|  | 65 | Komunalni doprinosi | 30.000,00 |
|  | 65 | Komunalna naknada | 55.000,00 |
|  | 65 | Hrvatske vode 8% obračunatog vodnog doprinosa | 400,00 |
|  | 65 | Sufinanciranje roditelja cijene dječjeg vrtića | 30.704,00 |
|  | 65 | Ostali prihodi | 800,00 |

**Skupina 66** – Prihodi od prodaje proizvoda, robe te pruženih usluga, donacije ostvareni su su u 2023. godini kao prihod dječjeg vrtića Biser Lastova u iznosu od 1.782,53 eura, a odnose se na donaciju za dječju predstavu. U 2024. i 2025. godini ovaj prihod nije paniran.

|  |  |  |  |
| --- | --- | --- | --- |
|  |  |  |  |
|  |  |  |  |

**Skupina 71** – Prihodi od prodaje neproizvedene dugotrajne imovine planiraju se u iznosu od 120.000,00 eura, a odnose se na prihode od prodaje građevinskog zemljišta.

**Skupina 72** – Prihodi od prodaje proizvedene dugotrajne imovine planiraju se u iznosu od 65.000,00 eura, a odnose se na prodaju građevinskih objekata.

**RASHODI**

Planom Proračuna Općine Lastovo za 2025. godinu planiraju se rashodi u iznosu od 2.4448.700 EUR.

U nastavku se daje pregled planiranih rashoda za 2025. godinu u odnosu plan za 2024.godine.

|  |  |  |  |  |
| --- | --- | --- | --- | --- |
| **Razred** | **Skupina** | **Naziv rashoda** | **Plan 2024.** | **Proračun za 2025.** |
|  |  | **RASHODI UKUPNO** | **2.816.470** | **2.448.700** |
| **3** |  | **Rashodi poslovanja** | **926.820** | **849.950** |
|  | 31 | Rashodi za zaposlene | 265.100 | 314.700 |
|  | 32 | Materijalni rashodi | 471.300 | 291.450 |
|  | 34 | Financijski rashodi | 1.550 | 1.500 |
|  | 36 | Pomoći dane u inozemstvo i unutar općeg proračuna | 4.800 | 7.800 |
|  | 37 | Naknade građanima i kućanstvima na temelju osiguranja i druge naknade | 57.000 | 81.900 |
|  | 38 | Ostali rashodi | 126.140 | 152.600 |
| **4** |  | **Rashodi za nabavu nefinancijske imovine** | **1.889.650** | **1.598.750** |
|  | 41 | Rashodi za nabavu ne proizvedene dugotrajne imovine | 7.700 | 7.700 |
|  | 42 | Rashodi za nabavu proizvedene dugotrajne imovine | 777.250 | 589.050 |
|  | 45 | Rashodi za dodatna ulaganja na nefinancijskoj imovini | 1.104.700 | 1.002.000 |

**Skupina 31** – Rashodi za zaposlene planirana je u iznosu od 314.700 EUR, a odnosi se na rashode za zaposlene u Jedinstvenom upravnom odjelu Općine Lastovo u iznosu od 145.800,00 eura i rashode za zaposlene kod proračunskog korisnika – Dječji vrtić Biser Lastova – 168.900 eura. Povećanje od 19% odnosi se na plaće proračunskog korisnika i zaposlene u Općini Lastovo. Rashodi za zaposlene planirani su u bruto iznosu.

**Skupina 32** – Materijalni rashodi planirana je u iznosu od 291.450 eura. Struktura materijalnih rashoda na razini Općine Lastovo sastoji se od naknada troškova zaposlenima (naknade za prijevoz, službena putovanja, seminari,), rashodi za materijal i energiju (uredski materijal, električna energija, plin kod proračunskog korisnika, motorni benzin, materijal i dijelovi za tekuće i investicijsko održavanje građevinskih objekata, postrojenja i opreme, prijevoznih sredstava, sitni inventar, rashode za usluge (telefon, pošta, prijevoz, održavanje javnih površina, nerazvrstanih cesta, zelenih površina, građevinskih objekata i druge komunalne infrastrukture, održavanje i sanacija kulturnih dobara, troškovi promidžbe i informiranja, komunalne usluge, zdravstvene i veterinarske usluge, intelektualne usluge, računalne usluge te usluge tekućeg i investicijskog održavanja), ostalih rashoda poslovanja (naknade članovima predstavničkih i izvršnih tijela, premije osiguranja, organizacije manifestacija, sponzorstva, nagrade, troškove protokola i drugo)

**Skupina 34** – Financijski rashodi uključuje usluge banaka i usluge platnog prometa kao i zatezne kamate, planirani iznos 1.550,00 eura.

**Skupina 36** – Pomoći dane u inozemstvo i unutar općeg proračuna planirane su u iznosu od 7.800,00 eura, a odnose se na potpore osnovnoj školi Braća Glumac za sufinanciranje stanovanja nastavnika sa nepunim radnim vremenom i za asistente u nastavi.

**Skupina 37** – Naknade građanima i kućanstvima na temelju osiguranja i druge naknade iznose 81.900 eura, a odnose se na naknade građanima temeljem Socijalnog programa Općine Lastovo: za stipendije 48.000. eura, program stambenog zbrinjavanja 24.000 eura, naknada za novorođenčad 8.000 eura, te ostale socijalne pomoći 600 eura.

**Skupina 38** – Rashodi za donacije, kazne, naknade šteta i kapitalne pomoći planirani su za 2025. godinu u iznosu od 152.600 eura, a odnose se na:

|  |  |  |  |
| --- | --- | --- | --- |
|  |  |  |  |
|  | 38 | Financiranje političkih stranaka | 1.000,00 |
|  | 38 | Sufinanciranje udruga iz oblasti socijalne skrbi | 20.000,00 |
|  | 38 | Sufinanciranje udruga iz oblasti kulture | 15.000,00 |
|  | 38 | Sufinanciranje udruga iz oblasti športa | 20.000,00 |
|  | 38 | Sufinanciranje iz oblasti zaštite i spašavanja | 2.000,00 |
|  | 38 | Tekuće donacije DVD-u Lastovo | 30.000,00 |
|  | 38 | Donacije udrugama poljoprivreda | 1.000,00 |
|  | 38 | Sufinanciranje obnovljivih izvora energije | 1.400,00 |
|  | 38 | Donacije TZ Lastovo | 13.200,00 |
|  | 38 | Kapitalne donacije obrtnicima | 3.500,00 |
|  | 38 | Donacije udrugama zaštite zdravlja | 3.500,00 |
|  | 38 | Pomoć za crkvu sv. Petar | 5.000,00 |
|  | 38 | Pokriće gubitka poduzeća u vlasništvu općine Lastovo | 37.000,00 |

**Skupina 41, 42, 45** – Unutar rashoda za nabavu imovine, rashodi za nabavku ne proizvedene dugotrajne imovine planirano je 7.700,00 EUR a odnose se na otkup zemljišta na Trgu Lastovskog poklada.

Unutar rashoda za nabavu proizvedene dugotrajne imovine – skupina 42 – za 2025. godinu planirano je utrošiti 589.050 eura, te za dodatna ulaganja na nefinancijskoj imovini 1.002.000 eura, kako slijedi:

|  |  |  |  |
| --- | --- | --- | --- |
|  | **4** | **Rashodi za nabavu nefinancijske imovine** | 1.598.750 |
|  | 41 | Otkup zemljišta Trg lastovskog poklada | 7.700,00 |
|  | 42 | Sportsko igralište Ubli | 12.000,00 |
|  | 42 | Nabava osobnog vozila | 11.850,00 |
|  | 42 | Nabava rasvjetnih tijela JR | 10.000,00 |
|  | 42 | Izgradnja nerazvrstanih cesta | 20.000,00 |
|  | 42 | Strategija zelene urbane obnove | 19.000,00 |
|  | 42 | Projektna dokumentacija otpadne vode | 30.000,00 |
|  | 42 | Projektna dokumentacija parking | 2.700,00 |
|  | 42 | Projektna dokumentacija rekonstrukcija JR | 2.700,00 |
|  | 42 | Prostorno planska dokumentacija | 30.000,00 |
|  | 42 | Projektna dokumentacija aglomeracija otoka Lastova | 15.000,00 |
|  | 42 | Vodovod Pasadur | 20.000,00 |
|  | 42 | Komunalna oprema | 106.700,00 |
|  | 42 | Komunalna vozila | 67.000,00 |
|  | 42 | Izgradnja parking u Lastovu | 7.000,00 |
|  | 42 | Parking Lastovo | 7.000,00 |
|  | 42 | Dom umirovljenika | 60.000,00 |
|  | 42 | Uredska oprema i namještaj dječji vrtić | 5.000,00 |
|  | 45 | Sanacija dječjeg vrtića | 36.000,00 |
|  | 45 | Uređenje otok Prežba | 80.000,00 |
|  | 45 | Knežev dvor | 110.000,00 |
|  | 45 | Sanacija stanova | 30.200,00 |
|  | 45 | Sanacija kino sale | 28.000,00 |
|  | 45 | Inv. Održavanje poslovnih prostora | 29.400,00 |
|  | 45 | Sanacija Doma mladih | 40.000,00 |
|  | 45 | Sanacija crkvica | 47.000,00 |
|  | 45 | Uređenje plaže Lučica | 15.000,00 |
|  | 45 | Uređenje plaže Dragovoda | 42.000,00 |
|  | 45/42 | Posjetiteljski centar i bašta Dolac | 721.800,00 |
|  |  |  |  |

**C. PRENESENI VIŠAK ILI MANJAK**

Za 2025. godinu planiran je višak u iznosu od 236.975 EURa, a odnosi se na procijenjeni višak iz prošlih godina, koji će se nakon godišnjeg obračuna za 2024. godinu, Odlukom o izmjenama i dopunama Proračuna za 2025. godinu uskladiti sa stvarno prenesim viškom prihoda.

**POSEBNI DIO**

Obrazloženje posebnog dijela proračuna sastoji se od obrazloženja programa koje se daje kroz obrazloženje aktivnosti i projekata zajedno sa ciljevima i pokazateljima uspješnosti iz Provedbenog programa Općine Lastovo za mandatno razdoblje 2021. – 2025. kojeg je donio Općinski načelnik 27.12.2021. godine.

Planom Proračuna Općine Lastovo za 2025. godinu, te projekcijama za 2026. -2027. godinu Općina Lastovo nastavlja sa realizacijom prioriteta djelovanja utvrđenim Provedbenim programom:

* Jačanje otpornosti gospodarstva i povećanje ulaganja u održivo i digitalno gospodarstvo
* Poboljšanje kvalitete života te unapređenje ljudskog kapitala
* Očuvanje okoliša, poboljšanje povezivosti i održivo korištenje baštine
* Unapređenje upravljanja razvojem

Nadalje definirano je i propisano 12 mjera za provedbu ciljeva s ključnim aktivnostima i to:

Mjera 1.1.1: Potpore za unapređenje kavlitete i tržišne prepoznatljivosti proizvoda i usluga

Mjera 1.2.1: poboljšanje kvalitete turističke ponude i upravljanja destinacijom

Mjera 1.2.2: Razvoj selektivnih oblika turizma

Mjera 1.2.3: poboljšanje konkurentnosti u poljoprivredi i ribarstvu

Mjera 2.1.1: Unapređenje obrazovne infrastrukture, kvalitete programa i ljudskih resursa u

obrazovanju

Mjera 2.1.2: osnaživanje sustava socijalne uključenosti

Mjera 2.1.4: Poticanje kulturnog stvaralaštva

Mjera 2.1.5: Unapređenje sportskog programa

Mjera 2.2.1: planiranje i provedba aktivnosti za poboljšanje demografskih prilika

Mjera 2.2.2: Jačanje politike stanovanja u funkciji demografske obnove

Mjera 3.1.1: Unapređenje gospodarenja vodama i otpadom

Mjera 3.1.2: Unapređenje energetske infrastrukture, povećanje energetske učinkovitosti i

korištenja obnovljivih izvora energije

Mjera 3.1.3: Razvoj sustava praćenja, obrazovanja i informiranja o okolišu

Mjera 3.2.1: Poticanje cjelovitog razvoja prometne infrastrukture

Mjera 3.2.3: Ulaganje u zelenu mobilnost i poticanje razvoja pametnih rješenje u prometu

Mjera 3.3.1: Očuvanje, valorizacija i održivo korištenje prirodne i kulturne baštine

Mjera 4.1.1: jačanje kvalitete lokalnih institucija

Mjera 4.2.1: Poboljšanje sustava vatrogastva

Mjera 4.2.2: Jačanje ostalih sustava civilne zaštite

Ovim provedbenim programom određeni su razvojni ciljevi, prioriteti i mjere kojim se stvaraju uvjeti za jačanje konkurentnosti i realizaciju razvojnih potencijala, nastoji se ostvariti održiv društveno-gospodarski razvoj svih dijelova Općine Lastovo.

Općina Lastovo svakodnevno radi na jačanju razvoja poljoprivrede i turizma te gospodarstva kao temelj za razvoj ostalim sastavnica života na području Općine Lastovo koji doprinose bogatom društvenom životu te kulturnom i sportskom djelovanju.

U posebnom dijelu Proračuna Općine Lastovo za 2025. godinu prikazani su rashodi raspoređeni po programskoj klasifikaciji.

**GLAVA 00101**

**PROGRAM 1001 – REDOVNA PREDSTAVNIČKOG I IZVRŠNOG TIJELA** odnosi se na poslovanje Općinskog vijeća i Općinske načelnice Općine Lastovo. Unutar ovog razdjela planirani su rashodi u ukupnom iznosu od 63.600 eura, a odnose se na aktivnosti:

* Poslovanje Općinskog vijeća
* Poslovanje općinske načelnice
* Donacije političkim strankama

**Opći cilj**: osigurati stanovnicima participaciju u odlučivanju kroz predstavnike koji se na izborima biraju u predstavničko tijelo, te potrebne uvjete za njihov rad kroz donošenje kvalitetnih odluka i zaključaka s ciljem poboljšanja života na području Općine Lastovo.

**Pokazatelj uspješnosti:** Broj donesenih akata, broj održanih sjednica, postotak dodijeljenih priznanja te financijskih sredstava političkim strankama koje participiraju u radu Općinskog vijeća.

**GLAVA 00201**

**PROGRAM 1002 JEDINSTVENI UPRAVNI ODJEL** Ovaj program odnosi se na poslovanje Jedinstvenog upravnog odjela Općine Lastovo. Program se sastoji od sljedećih aktivnosti i projekata:

* Redovna djelatnost jedinstvenog upravnog odjela
* Nabavka računalne opreme

Sredstva potrebna za provođenje ovog programa u 2025. godini iznose 160.400 EUR. Planirana sredstva odnose se na plaće zaposlenika u Jedinstvenom upravnom odjelu i ostale rashode za zaposlene, nabavku uredskog materijala, i računalne opreme kao i usluge tekućeg i investicijskog održavanja zgrade, opreme, računalne usluge, troškove telefona, poštarine, usluge promidžbe i informiranja.

**Opći cilj:** Izvršavanje poslova iz djelokruga rada, priprema i objava svih akata, provođenje donesenih odluka, praćenje njihova izvršavanja, poslovi nabave potrebni za funkcioniranje Jedinstvenog upravnog odjela. Kvalitetno i odgovorno vođenje poslova u svrhu koju je odjel i osnovan, transparentan rad, informacije dostupne građanima i svakodnevan rad sa strankama.

**Pokazatelj uspješnosti:** Usklađivanje općih akata sa zakonom i aktualnom zakonskom regulativom, redovno organiziranje sjednica Vijeća, objava odluka Općinskog vijeća, praćenje aktivnosti korisnika koji se financiraju iz proračuna te uspješno izvršavanje svih obveza Jedinstvenog upravnog odjela.

**PROGRAM 1003 ODRŽAVANJE KOMUNALNE INFRASTRUKTURE** Ovim programom Općina Lastovo nastavlja sa održavanjem standarda komunalne opremljenosti. Program obuhvaća održavanje javnoprometnih površina kroz održavanje potpornih i ogradnih zidova, platoa, prometne signalizacije, održavanje nerazvrstanih cesta krpanjem kolnika, presvlačenjem pohabanog sloja asfalta, održavanje javne rasvjete putem opskrbe energijom i održavanje postojećih rasvjetnih tijela. Sredstva potrebna za provedbu programa održavanje komunalne infrastrukture u 2025. godini iznose 152.100 EUR.

Program se sastoji od slijedećih aktivnosti i projekata:

* Intervencije kod iznenadnog onečišćenja mora
* Održavanje i čišćenje puteva i javnih površina
* Održavanje nerazvrstanih cesta i puteva
* Održavanje javne rasvjete
* Uređenje otoka Prežba

**Opći cilj:** Održavanje i podizanje komunalnog standarda na području Općine Lastovo.

**Pokazatelj uspješnosti:** postotak uređenja javnih površina, cesta, rasvjetnih tijela, broj uređenih kupališta i plaža.

**PROGRAM 1004 ODRŽAVANJE IMOVINE** Ovim programom Općina Lastovo nastavlja sa održavanjem nekretnina u vlasništvu općine, stanova, poslovnih i drugih prostora. Sredstva potrebna za provedbu ovog programa u 2025. godini iznose 87.600 EUR.

Program se sastoji od slijedećih aktivnosti i projekata:

* Održavanje stanova
* Održavanje poslovnih i ostalih prostora
* Sanacija kino sale

**Opći cilj:** Održavanje i podizanje komunalnog standarda na području Općine Lastovo.

**Pokazatelj uspješnosti:** postotak uređenja javnih površina, stanova, poslovnih prostora.

**PROGRAM 1005 PLANOVI, STUDIJE, PROJEKTI I PODLOGE –** ovim programom se planiraizrada prostorno planske i razne projektne dokumentacije koja je neophodna za daljnje aktivnosti na održavanju i izgradnji komunalne infrastrukture i drugih objekata, te uređenja na području Općine Lastovo. Planirana sredstva iznose 112.400 eura, a odnose se na aktivnosti:

* Prostorno plansku dokumentacija
* Članstvo u LAG 5
* Strategija zelene urbane obnove
* Projekt odvodnje otpadni voda
* Projektna dokumentacija za parking
* Projektna dokumentacija za rekonstrukciju javne rasvjete
* Utvrđivanje vlasništva nad nekretninama
* Projektna dokumentacija aglomeracije otoka Lastova

**Opći cilj:** Provedba aktivnosti kojima se poboljšava sustav upravljanja prostorom, imovinom, vodama i otpadom, gospodarenje otpadom, u skladu s nacionalnim i EU ciljevima.

**Pokazatelj uspješnosti:** Broj izrađenih strategija, projeknih dokumentacija i studija te broj realiziranih projekata sukladno istima.

**PROGRAM 1006 IZGRADNJA KOMUNALNE INFRASTRUKTURE** temelji se na Programu gradnje objekata i uređaja komunalne infrastrukture Općine Lastovo za 2025. godinu i njime se nastoje zadovoljiti potrebe za komunalnom opremljenošću svakog pojedinog mjesta u Općini Lastovo. Ukupno planirana sredstva za realizaciju ovog programa za 2025. godinu iznose 240.400 EUR.

Program se sastoji od:

* Deponij smeća
* Trg Lastovskog poklada – cesta - parking
* Nabava komunalnih vozila
* Izgradnja nerazvrstanih cesta
* Parking u Lastovu
* Sportsko igralište Ubli
* Vodovod Pasadur

.

**Opći cilj**: Izgradnja objekata i uređaja komunalne infrastrukture i predaja istih na korištenje stanovnicima.

**Pokazatelj uspješnosti:** Broj i vrsta izgrađenih javnih površina, cesta, groblja, postavljenih rasvjetnih tijela te postotak izgrađenosti komunalne infrastrukture.

**PROGRAM 1007 PROGRAMSKA DJELATNOST U KULTURI** – Ovim programom nastoje se osigurati uvjeti za zadovoljavanje raznih kulturnih potreba stanovnika Općine Lastovo kroz organizirano uključivanje djece i mladih u kulturne aktivnosti, animiranje stanovnika putem kulturnih događaja, pomoći udrugama u kulturi pri djelovanju kao i poticati razvoj religijske kulture. Sredstva planirana za provođenje ovog programa u 2025. godini iznose 234.700 eura.

Program se sastoji od sljedećih aktivnosti i projekte:

* Knežev dvor i etnološka zbira sv. Ivan
* Sanacija Doma mladih
* Sanacija crkvica
* Potpore udrugama u kulturi
* Pomoć za sanaciju crkve sv. Petar
* Manifestacija Lastovski poklad

**Opći cilj**: Organizirano uključivanje djece i mladih u kulturne aktivnosti, animiranje stanovnika putem kulturnih događaja, razvoj religijske kulture, uređenje i obnova kulturnih spomenika.

**Pokazatelj uspješnosti**: Broj organiziranih i održanih kulturnih akcija i manifestacija te postotak dodijeljenih sredstava udrugama u kulturi.

**PROGRAM 1008 PROGRAMSKA DJELATNOST U SPORTU** ovim programom nastoji se poticati razvoj amaterskog sporta i rekreacije na području Općine Lastovo uz animiranje djece i mladih, ali i ostalog stanovništva. Iznos osiguranih sredstava za 2025. godinu za provođenje ovog programa je 20.000 EUR. Program se sastoji od:

* Potpore udrugama u sportu

**Opći cilj:** Promicanje zdravog načina života i kretanja te promicanje Općine Lastovo kroz razne sportske manifestacije.

**Pokazatelj uspješnosti:** Broj djece i mladih uključen u organizirane sportske aktivnosti. Iznos potpore za udruge u sportu.

**PROGRAM 1009 OPĆINSKI PROGRAM SOCIJALNE SKRBI** – ovim programom Općina Lastovo nastoji pomoći socijalno ugroženom stanovništvu, ali i mladim obiteljima sa područja Općine Lastovo kroz dodjelu pomoći za troškove stanovanja, jednokratne novčane pomoći osobama. Osim zadovoljavanja socijalnih potreba kroz ovaj Program Općina Lastovo nastoji i poboljšati demografske uvjete mladim obiteljima kroz isplatu naknada za novorođenčad, sufinanciranje boravka djece u vrtićima (za drugo i svako sljedeće dijete). Osigurana sredstva za Općinski program socijalne skrbi za 2025. godinu iznose 160.600 eura. Program se sastoji od:

* Stipendije
* Potpore za novorođenčad
* Ostale socijalne pomoći
* Izgradnja doma umirovljenika
* Potpore udrugama u socijalnoj skrbi
* Program stambenog zbrinjavanja

**Opći cilj:** Pomoć socijalno ugroženim obiteljima ali i pomoć demografskom razvoju Općine kroz sufinanciranje boravka djece u vrtićima i sufinanciranje prijevoza učenika i studenata, potporama za novorođenčad te podrškom rada udruge u socijalnoj skrbi.

**Pokazatelj uspješnosti:** Broj dodijeljenih jednokratnih pomoći, broj i iznos dodijeljenih pomoći za pokrivanje troškova stanovanja, broj dodijeljenih naknada za novorođenčad, iznos potpore udruzi u socijalnoj skrbi.

**PROGRAM 1010 PROGRAM ZDRAVSTVENE ZAŠTITE –** ovim programom Općina Lastovo nastoji poboljšati kvalitetu života i zdravstvenu skrb cjelokupnog stanovništva na otoku Lastovu. Osigurana sredstva za ovaj program za 2025. godinu iznose 6.000 eura. Program se sastoji od:

* Zaštite životinja
* Potpore udrugama u zaštiti zdravlja
* Dezinsekcija

**Opći cilj:** Provesti mjere zaštite i unaprijeđenja kvalitetnog liječenja stanovništva na području Općine Lastovo te će se i u 2025. godini pružiti financijska potpora udruzi u zdravstvu, Domu zdravlja, te ugovoriti uskuga dezinsekcije i kastracije slobodnoživućih mačaka.

**Pokazatelj uspješnosti:** Iznos dodijeljenih potpora u zdravstvu. Broj kastriranih slobodnoživućih mačaka. Broj obavljenih dezinsekcija.

**PROGRAM 1011 PROGRAM PREDŠKOLSKOG ODGOJA I OSNOVNOG OBRAZOVANJA** – ovimprogramon planira se unaprijeđenje uvjeta u zgradi dječjeg vrtića Biser Lastova kroz sanaciju zgrade i igrališta. Navedena investicija financirati će se direktno iz Proračuna Općine Lastovo. Također se planira subvencionirati troškove stanovanja nastavnicima sa nepunim radnim vremenom. Ovaj program sastoji se od:

* Sanacija dječjeg vrtića
* Subvencije smještaja nastavnika sa nepunim radnim vremenom

**Opći cilj:** Humanističko-razvojni pristup odgoju i obrazovanju djece u izvan obiteljskim uvjetima, poboljšanje pružanja usluge predškolskog odgoja promicanjem prava djece, planiranjem i integriranim učenjem uz postizanje emocionalne i tjelesne dobrobiti za samo dijete.

**Pokazatelj uspješnosti:** Broj upisane djece i broj odgojnih skupina, broj aktivnosti koje se provode u okviru redovne djelatnosti, broj zadovoljnih roditelja načinom na koji se vodi briga o naobrazbi, prehrani, tjelesnim i intelektualnim aktivnostima djece.

**PROGRAM 1012 RAZVOJ TURIZMA –** ovim programom planira se razvoj turizma na području Općine Lastovo kroz rad Turističke zajednice općine Lastovo, te uređenje i izgradnju plaža. Osigurana sredstva za ovaj program za 2025. godinu iznose 792.000 eura. Program se sastoji od:

* Sufinanciranje rada Turističke zajednice
* Uređenje plaže Dragovoda
* Uređenje plaže Lučica
* Posjetiteljski centar Lastovo i bašta Dolac

**Opći cilj:** Pružiti potporu za održavanje kulturnih događanja s posebnim naglaskom na događanja izvan turističke sezone, provoditi projekte jačanja međunarodne kulturne suradnje poticanjem rada Turističke zajednice. Kroz dodjelu ciljanih potpora želi se snažnije promovirati destinaciju. U svrhu doprinosa cilju konkurentnosti u turizmu naglasak je na boljem strateškom upravljanju, poticanju „zelenog i pametnog“ turizma, razvoju slabije razvijenih turističkih područja, razvoju selektivnih oblika turizma, te na produljenju turističke sezone.

Provođenjem Plana upravljanja pomorskim dobrom se promiče integralno upravljanje morskim okolišem i obalnim područjem

**Pokazatelj uspješnosti:** Vrijednost dodijeljenih potpora TZ-u za održavanje kulturnih događanja.

Realizirani projekti na pomorskom dobru i projekt Posjetiteljskog centra i bašte Dolac

**PROGRAM 1013 RAZVOJ PODUZETNIŠTVA –** ovim programom nastoji se pomoći razvoju poduzetništva na području Općine Lastovo kroz sufinanciranje internetske povezanosti, javnog prijevoza, uredovnih dana Javnog bilježnika, te kapitalnim donacijama poduzećima u vlasništvu Općine Lastovo. Osigurana sredstva za ovaj program za 2025. godinu iznose 85.300 eura. Program se sastoji od:

* Promicanje internetske povezanosti u lokalnoj zajednici
* Pokriće gubitka poduzeća u vlasništvu Općine Lastovo
* Sufinanciranje javnog prijevoza
* Sufinanciranje Javnog bilježnika

**Opći cilj:** Pružanje potpora mikro, malim i srednjim poduzetnicima kako bi unaprijedili svoje proizvode i usluge te kako bi bili prepoznatljivi na ciljanim tržištima.

Osiguranje dostupnosti javnih institucija i podizanje kvalitete života

**Pokazatelj uspješnosti:** Broj poduzetnika koji su primili potpore za promociju proizvoda i usluga

Broj putnika javnim prijevozom.

Broj stranaka u uredu javnog bilježnika uredovnim danima.

**PROGRAM 1014 RAZVOJ POLJOPRIVREDE –** ovim programom sufinancira se rad udruge u poljoprivredi, te potiče razvoj poljoprivrede. Osigurana sredstva za ovaj program za 2025. godinu iznose 1.000,00 eura. Program se sastoji od:

* Potpore udrugama u poljoprivredi
* Program raspolaganja državnim poljoprivrednim zemljitem

**Opći cilj:** Potaknuti brži razvoj poljoprivrede. Poticat će se daljnje povezivanje i udruživanje poljoprivrednih proizvođača, posebno kroz lag- te će se i dalje poticati promocija lokalnih proizvoda te pružanje potpore kroz edukativne aktivnosti.

**Pokazatelj uspješnosti:** Dane potpore udrugama u poljoprivredi.

**PROGRAM 1015 OBNOVLJIVI IZVORI ENERGIJE –** ovim programom sufinancira se korištenje obnovljivih izvora energije. Osigurana sredstva za ovaj program za 2025. godinu iznose 2.700,00 eura.

**Opći cilj:** Usvajanje najbolje svjetske prakse u području praćenja, obrazovanja i informiranja o okolišu kako bi se mogle adekvatno planirati aktivnosti zaštite okoliša te jačati svijest građana o utjecajima na okoliš i potrebi umanjenja negativnih utjecaja.

**Pokazatelj uspješnosti:** Broj organiziranih promotivno-edukativnih događanja u području zaštite okoliša

**PROGRAM 1016 ZAŠTITA OD POŽARA i CIVILNA ZAŠTITA** – Ovim programom se osiguravaju sredstva potrebna za rad Dobrovoljnog vatrogasnog društva Lastovo odnosno na redovno poslovanje DVD-a Lastovo, nabavu zaštitne opreme, održavanje skupne i pojedinačne opreme, vozila s naglaskom na dio opreme potreban za redovito servisiranje, te godišnja ispitivanja sukladno važećim zakonskim propisima. Također i za civilnu zaštitu i spašavanje. Osigurana sredstva za ovaj program za 2025. godinu iznose 33.000 eura. Program se sastoji od:

* Sufinanciranje djelatnosti DVD-a Lastovo
* Civilna zaštita i spašavanje
* Potpore udrugama zaštite i spašavanja
* Stožer civilne zaštite

**Opći cilj**: provođenje mjera zaštite i protupožarne zaštite i sigurnost građana

**Pokazatelj uspješnosti:** Opremljenost i spremnost vatrogasnog društva, broj intervencija, rad na preventivi, opremanje vatrogasaca. Opremljenost i spremnost civilne zaštite, broj intervencija. Iznos potpore za DVD Lastovo.

**GLAVA 00202**

**PROGRAM 1011 ODGOJA I OBRAZOVANJA – PRORAČUNSKI KORISNIK DJEČJI VRTIĆ BISER LASTOVA**

Općina Lastovo ima jednog korisnika proračuna: Dječji vrtić Biser Lastova.

Proračuna Općine Lastovo planiraju se sredstva potrebna za rad Dječjeg vrtića Biser Lastova u iznosu od 249.600 eura.

Ovim programom nastoji se osigurati dostupnost usluga dječjih vrtića i programa predškolskog odgoja svim stanovnicima, redovna isplata plaća i materijalnih prava radnicima Dječjeg vrtića. Dječji vrtić Biser Lastova proračunski korisnik je od samog osnutka, javna je ustanova u kojoj se ostvaruje program odgoja i obrazovanja, njege, zdravstvene zaštite i prehrane djece rane i predškolske dobi. Sjedište vrtića je u Lastovu.

Odgojno obrazovni rad odvija se kroz programe za rani predškolski odgoj, i redoviti jaslički program.

Sredstva potrebna za provedbu ovog programa za 2025. godinu iznose 249.600 EUR. i to: 216.900 EUR iz Proračuna Općine Lastovo i 27.700 EUR od sufinanciranja roditelja. Razlog povećanja izdvajanja iz proračuna u odnosu na proteklu godinu je u povećanju osnovice za isplatu plaća dječjeg vrtića Biser Lastova , reguliranje materijalnih prava zaposlenika (naknada za prehranu, nagrade), te povećanje cijena namirnica i ostalog materijala, te usluga.

Izvori financiranja Dječjeg vrtića:

* Opći prihodi i primici 184.900 eura
* Vlastiti prihod vrtića 27.700 eura
* Tekuće potpore iz proračuna RH 32.000 eura

**Opći cilj:** Humanističko-razvojni pristup odgoju i obrazovanju djece u izvan obiteljskim uvjetima, poboljšanje pružanja usluge predškolskog odgoja promicanjem prava djece, planiranjem i integriranim učenjem uz postizanje emocionalne i tjelesne dobrobiti za samo dijete.

**Pokazatelj uspješnosti:** Broj upisane djece i broj odgojnih skupina, broj aktivnosti koje se provode u okviru redovne djelatnosti, broj zadovoljnih roditelja načinom na koji se vodi briga o naobrazbi, prehrani, tjelesnim i intelektualnim aktivnostima djece.

REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA LASTOVO

OPĆINSKO VIJEĆE

KLASA: 400-06/24-01/12

URBROJ: 2117-15-02-24-12

Lastovo, 24. prosinca 2024. godine

PREDSJEDNIK OPĆINSKOG VIJEĆA

Gojko Antica